recursal/SuperWikiNEXT-32B huggingface dataset:
Wikidata 'Abd al-Malik Sallal
Res apud Vicidata repertae:'Abd al-Malik Sallal: imago'Abd al-Malik Sallal: imago
*Nativitas*: 1 Augusti 1948; Constantina Algerii  
*Patria*: Algerium  

**Officium**

*Officium*: Prime Minister of Algeria, Prime Minister of Algeria, legatus, Minister of the Interior of Algeria  
*Munus*: politicus, legatus  

**Consociatio**

*Factio*: National Liberation Front  
*Religio*: Islamus
**ʿAbd al-Malik Sallal** seu litteris Arabicis عبد الملك سلال (Constantinae natus die 1 Augusti 1948) est legatus et politicus Algerii. Breviter apud scholam medicinae Constantinianam studuit. Alumnus est Scholam Nationalem Administrationis in urbe Algeriae. Legatus patriae iuxta Hungariam ab anno 1996 ad 1997 fuit. Primus minister Algerii meruit a die 3 Septembris 2012 ad 13 Martii 2014 rursusque a die 29 Aprilis eiusdem anni. Mense Februario 2022, Abdelmalek Sellal CHU Mustapha-Pacha in Algiers in nosocomio receptus est propter contaminationem cum Omicron variante covid-19 et problemata sanitatis ad alterum pertinentia habuit.

Bibliographia
-------------

* "Bouteflika ernennt Wahlkampfchef Sellal zum Ministerpräsidenten" in *Der Standard* (28 Aprilis 2014)
* Farid Alilat, "En Algérie, Abdelmalek Sellal fait le job" in *Jeune Afrique* (30 Decembris 2014)

Primi ministri Algerii (1979–)

|  |  |
| --- | --- |
|  |  |
| Mahometus Ahmedi filius ʿAbd al-Ġanī • ʿAbd al-Ḥamīd Barāhīmī • Qāṣdī Marbāḥ • Mūlūd Ḥamrūš • Saiyid Ahmedus Ġazālī • Balʿaid ʿAbd as-Salām • Riḍā Mālik • Muqdād Sīfī • Ahmedus Ūyaḥyā • Ismael Ḥamdānī • Ahmedus ibn Bītūr • ʿAlī ibn Filīs • Ahmedus Ūyaḥyā • ʿAbd al-ʿAzīz Bilḫādim • Ahmedus Ūyaḥyā • ʿAbd al-Malik Sallal • ʿAbd al-Maǧīd Tabūn • Ahmedus Ūyaḥyā • Nūr al-Dīn Badawī • ʿAbd al-ʿAzīz Ǧarād • Aiman ibn ʿAbd al-Raḥmān
*Opus geopoliticum • Gubernatores civitatum Africanarum hodiernarum**Capsae cognatae:* Praesides Algerii • Ministri rerum externarum • Ministri rerum internarum Algerienses |
|  |
|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

Dystonia inter musculos agonistas et antagonistas relatio et functio obturbata est, hic medicamenti effectu causa: ingratis motus inquieti et incompositi et incommodi sequebantur.
**Dystonia** est symptoma cum ingratis motibus habitibusque corporis inusitatis, quare discessio physiologica, qui musculi movendi sunt, obturbata est. Variae causae dystoniae notae sunt ut medicamentis et geneticae. Tractatio dystoniae primum medicamentis benzodiazepinorum, anticholinergicis, et substantiis anti-dopaminergicis commendatur, at botulinum toxinum.

Mala et morbi cum symptomate dystoniae
--------------------------------------

### Genetici

Non minus quam undecim loci genetici geni nomine *DYT* descripti sunt.

### Dystonia medicamenti causa

Praecipue post consumptionem substantiae antipsychoticae ("neuroleptica") symptoma dystoniae efficere possunt, ut Haloperidolum iam in dosibus therapeuticis. Aliorum medicamentorum dystonia post consumptionem dosis venenatae ordiatur.?

Nexus interni
-------------

* Morbus Parkinson

Notae
-----

1. ↑  Fuchs T, Ozelius LJ (2013). "Genetics in dystonia: an update". *Curr Neurol Neurosci Rep* **13** (12): 410
2. ↑  Klein C (2014). "Genetics in dystonia". *Parkinsonism Relat Disord* **20 Suppl.** (1): S137-42

Bibliographia
-------------

* Balint, Bettina, et Kailash P. Bhatia. 2014. Dystonia. *Current Opinion in Neurology* 27(4): 468–76. doi:10.1097/WCO.0000000000000114. PMID 24978640.

Nexus externi
-------------

* Institutum nationalis malorum neurolgicorum apoplexiaeque cerebri "(CFA) de Quid est dystonia?" **(Anglice)**
Wikidata 'Alī Ākbar Ṣālaḥī
Res apud Vicidata repertae:'Alī Ākbar Ṣālaḥī: imago'Alī Ākbar Ṣālaḥī: imago'Alī Ākbar Ṣālaḥī: subscriptio'Alī Ākbar Ṣālaḥī: subscriptio
*Nativitas*: 24 Martii 1949; Karbala  
*Patria*: Irania  

**Officium**

*Officium*: Vice President of Iran, Foreign Affairs Minister of Iran, Vice President as Head of Atomic Energy Organization of Iran, Vice President as Head of Atomic Energy Organization of Iran  
*Munus*: politicus, professor, legatus, physicus  
*Patronus*: Sharif University of Technology
**Memoria**

*Laurae*: Nature's 10  

**ʿAlī Ākbar Ṣālaḥī**, litteris Arabicis علي أكبر صالحي (apud Karbala Iraci die 24 Martii 1949 natus) est physicus et politicus Iraniae.

Alumnus est universitatis Americanae Berytensis et instituti technologiae Massachusettensis. Professor apud universitatem technologicam Sharif Teheranensem fuit atque bis cancellarius illius universitatis, ab anno 1982 usque in 1985 et ab 1989 usque in 1993. A die 13 Martii 1997 usque ad 22 Augusti 2005 legatus est pro Irania apud Procurationem energiae atomicae internationalem Vindobonae in urbe. Ab anno 2007 Riadi iuxta ordinem cooperationis Islamicae operam dedit, titulo praesidis vicarii, sed ab anno 2009 dux fuit ordinis energiae atomicae Iraniensis. Minister a rebus externis Iraniae, praeside Mahmudo Aḥmadīnežād, a die 13 Decembris 2010 ad 15 Augusti 2013 meruit. Die insequenti praeses vicarius factus est, praeside Ḥasan Rūḥānī, duxque eodem tempore ordinis energiae atomicae Iranensis sicut iam annis 2009 et 2010 fuerat.

Bibliographia
-------------

* "365 days: Nature’s 10. Ten people who mattered this year" in *Nature* vol. 528 (17 Decembris 2015)
* Tabassum Zakaria, "U.S. nuclear expert: Iran official linked to past program" (15 Maii 2012) apud *Reuters*

Nexus externi
-------------

* Mehrzad Boroujerdi, "Iran's New Foreign Minister: Ali Akbar Salehi" (31 Ianuarii 2011) apud *PBS Frontline*
* Kambiz Tavana, Arash Karami, "The Man to Watch in Iran?" (1 Decembris 2011) apud *PBS Frontline*

Ministri rerum externarum Iranienses (1979–)

|  |  |
| --- | --- |
|  |  |
| Karīm Sanǧabī • Mahdī Bāzargān • Abrahamus Yazdī • Abū al-Hasan Banīṣadr • Ṣādiq Quṭbzādih • Mahometus Karīm Ḫudāpanāhī • Mahometus ʿAlī Raǧāʾī • Mīr Ḥusayn Mūsawī • ʿAlī Ākbar Wilāyatī • Kamāl Ḫarāzī • Manūšahr Muttakī • ʿAlī Ākbar Ṣālaḥī • Mahometus Ǧawād Ẓarīf
كريم سنجابي • ‏مهدی بازرگان • إبراهيم اليزدي • ابوالحسن بنی‌صدر‎ • صادق قطب زاده • محمدکریم خداپناهی • محمد كريم خدابناهي • مير حسين موسوي • علي أكبر ولايتي • كمال خرازي • منوشهر متكي • علي أكبر صالحي • محمد جواد ظريف
*Opus geopoliticum • Ministri a rebus externis civitatum Asiaticarum hodiernarum**Capsae cognatae:* Praesides Iraniae |
|  |
Dylan Teuns ante cursum Lovanii Belgii anno 2015 habitum.
**Dylan Teuns** (natus 1 Martii 1992) est professionalis birotarius Belgicus via certationis peritus, qui hodie pro manu Bahrain–Merida UCI WorldTeam cursu certat.

Vita
----

Teuns, Diest in vico in Brabantia Flandrica natus, hodie Halen in oppido Limburgi habitat. Primum munus stagiarii pro manu BMC anno 2014 sustinuit, antequam in principalem manum temporis 2015 ascriptus est. Anno 2016 in Circuitu Hispaniae, annoque 2017 in Circuitu Italiae certavit. Post quattuor annos pro BMC certans, se cum manu Bahrain–Merida tempore 2019 consociavit, et mense Iulio in indice competitorum in Circuitu Franciae inscriptus est, ubi die 11 Iulii stationem sextam, cursum montanum apud La Planche des Belles Filles confectum, vicit.

Notae
-----

1. 1 2  "Bahrain Merida Pro Cycling Team". *Merida Bikes*. Merida Industry Co. Ltd. .
2. ↑  Windsor, Richard (17 Decembris 2014). *BMC announces 2015 squad, with eight new signings*.. *Cycling Weekly* .
3. ↑  "71st Vuelta a España". *ProCyclingStats*
4. ↑  "2017: 100th Giro d'Italia: Start List". *Pro Cycling Stats* .
5. ↑  "2019: 106th Tour de France: Start List". *ProCyclingStats* .

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Dylan Teuns** spectant. |

* De Dylan Teuns apud *ProCyclingStats.*
Tutenchamun fuit pharao Aegypti antiqui a duodevicesima dynastia, quae permanebat e circa anno 1550 a.C.n. ad circa 1292 a.C.n.
**Dynastia** (a Graeco δυναστεία, 'magistratus, imperium') sive **domus regnatrix**, vel simpliciter **domus** est successio principum eiusdem stirpis sive familiae. Rerum scriptores historiam quarundam civitatum sicut Sinae, Aegyptus antiqua vel Imperium Persarum in varias dynastias, quae sibi regentes successerunt, dividunt.

Historia Europae magna ex parte dynastiis formata est, inter quas Carolingorum stirps, Domus Habsburgensis, Stuart, Hohenzollern vel Romanov. Usque ad saeculum vicesimum ad regentis officia late probata pertinebat, ut propriam domum potentia, divitiis, territoriis augeret.

Notae
-----

1. ↑  *Dynastīa*, vocabulum serioris Latinitatis. Vide *Thesaurum linguae Latinae*, p. 2331, s.v. "dynastia". Forma adiectiva *dynasticus* reperitur apud Albert Sleumer, *Kirchenlateinisches Wörterbuch*, (Hildesheim: Olms, 2011).
2. ↑  Tac. *Hist.* 1.4.
3. ↑  Cf. titulum libri O. de Strada, *Genealogia domus Habsburgensis* (Francofurti, 1615) (vide citationem p. 151 apud *Google Books*)
Signum interrogationis est insigne trium investigatorum.
****The Three Investigators**** ('Tres investigatores' vel 'De tribus investigatoribus') est series litterarum puerilium a quodam Roberto Arthur in Civitatibus Foederatis anno 1964 divulgata et in Germania ex anno 1993 iterum edita. Primi libri Alfredo Hitchcock adscripti sunt. In Germania ex anno 1979, auditoria fabularum translatio editur.

Fabula
------

Tres pueri, Iuppiter Jones (in versione Theodisca: Justus Jonas), Petrus Crenshaw (Shaw), et Robertus Andrews in Rocky Beach, oppido fictivo ad Oceanum Pacificum prope Angelopolim in California sito, vivunt. Praeter scholam in investigatione causarum obscurarum occupati sunt. Praetorium eorum est tractum periegeticum relictum in centro rerum redivivarum, quod Iovis patruus Titus Andronicus et amita Mathilda agunt. Iuppiter callidus crassulusque est, Petrus athleticus anxiulusque, Robertus primum diligens modestusque, postea admiratus a puellis. Eorum inimicissimus Skinner Norris appellatur. Eorum amicus et Praefectus publicae securitatis primo Samuel Reynolds est, qui Iovem etiam Voluntarium Iuniorem Adiuvantem Vicarium (*Volunteer Junior Assistant Deputy*) nominat, postea Cotta. Tempora mutata pueri solum semel senescunt: in transitio ab serie originali ad "Crimebusters" (1989); ab tunc diplomata vehiculo automatario ducendo habent.

Chartula salutatoria:

|  |
| --- |
| **Tres investigatores**
*"Quidlibet investigamus"*
**? ? ?**
*Investigator Primus* – Iuppiter Jones
*Investigator Alter* – Petrus Crenshaw
*Archivalia et Studia* – Robertus Andrews |

Translationes
-------------

Fabulae in linguas multas translatae sunt, duae earum per Udalricum Krauße etiam in Latinam:

* Andreae Marx *De tribus Investigatoribus et Fato Draconis* (2010, ISBN 978-3-9813892-0-3)
* Hendrici Buchna *De tribus investigatoribus et terrore in via Sheldon Street* (2014, ISBN 978-3-9813892-3-4)

Notae
-----

1. ↑  *Alfredi Hitchcock et trium investigatorum De mysterio psittaci balbutientis* (*The mystery of the stuttering parrot*, 1964), caput 8
2. ↑  *Alfredi Hitchcock et trium investigatorum De mysterio cavernae congementis* (*The mystery of the moaning cave*, 1968), caput 3.
3. ↑  *Alfredi Hitchcock et trium investigatorum De arcano castelli terroris* (*The secret of Terror Castle*, 1964), caput 1
4. ↑  uepo.de: *„Die drei ???" ermitteln auf Latein*
5. ↑  munduslatinus.de: *De Tribus Investigatoribus et Terrore in via Sheldon Street*
***Enneades,*** plenius ***Sex Enneades,*** sunt brevium tractatuum collectio, a Plotino Graece conscriptorum ab anno 254 usque ad eius mortem anno 270. Scriptorum grex totam Plotini philosophiam continet. Unicum eius auctoris opus est, et totum usque ad nos provenit. Iam auctore vivo praeclarum, philosophiae occidentali magne interfuit, praecipue propter famam quam habuit apud Patres Ecclesiae (quorum Gregorius Nyssenus et Augustino Hipponensis), per Marium Victorinum. Celeberrima Neoplatonismi expressio esse censetur.

Historia et structura *Enneadum*
--------------------------------

Cum Neoplatonicum circulum anno 246 Romae condiderat, Plotinus oralem doctrinam ab 254 scripsit atque inquisitiones quas cum discipulis agebat, quorum clarissimi sunt Porphyrius Tyrius et Amelius Gentilianus. Ab 254 ad 263, Plotinus 21 primos tractatus conscripsit. Porphyro se adiungente, perrexit ab 263 ad 268, adscribens 24 tractatus. Post annum 268, Porphyroque depressione affecto ad Siciliam abeunte, Plotinus 9 tractatus scripsit etiam antequam anno 270 mortuus est. 

Chronologica ordinatio :

* 254-263 : primi 21 tractatus ;
* 263-268 : tractatus 22 ad 45 ;
* 269 : tractatus 46 ad 50 ;
* 270 : ultimi 4 tractatus (51-54).

Bibliographia
-------------

* René Arnou, *Praxis et theōria. Étude de détail sur le vocabulaire et la pensée des Ennéades de Plotin*, Parisiis 1921
* Paul Henry, *Les manuscrits des Ennéades* , Parisiis 1941, altera editio 1948 (Museum Lessianum).

Nexus externi
-------------

* Plotinus apud Bibliothecam Augustanam. **(Graece)**
* *Sex Enneades* Graece et Francogallice (convertente Marie-Nicolas Bouillet) **(Graece, Francogallice)**
* *Sex Enneades* (Stephen MacKenna et B. S. Page convertentibus) in versionibus PDF, HTML, Microsoft Word, Plain Text, Theological Markup Language (XML) et 'Palm Doc'. **(Anglice)**

Nexus interni
-------------

* Philosophia Graeca antiqua
* Porphyrius Tyrius

Notae
-----

1. ↑  Porphyre, *De Vita Plotini*, 4.
2. ↑  Luc Brisson et Jean-François Pradeau : Plotin, *Traités 7-21*, Garnier-Flammarion, 2003, p. 518-519. **(Francogallice)**
Wikidata Principatus Valachiae
Res apud Vicidata repertae:
*Terra continens*: Europa  
*Caput*: Campus Longus, Curtea de Argeș, Târgoviște, Bucaresta  

**Gestio**

elective monarchy  

**Populus**

*Sermo publicus*: lingua Dacoromanica, lingua Slavonica antiqua, lingua Graeca  

**Tabula aut despectus**

Principatus Valachiae: situsPrincipatus Valachiae: situs
**Principatus Valachiae** (Dacoromanice *Principatul Valahiei*) fuit antiqua civitas cuius terrae hodie ad Romaniam pertinent (vide Valachiam). 

Principatus Valachiae circa annum 1390.

Historia
--------

Inter Bellum Crimaeanum principatus anno 1853 a militibus Russicis occupatus est. Anno 1859, Principatui Moldaviae ab Alexandro Ioanne Cuza contributus est, et die 24 Decembris 1861 novae civitatis Romaniae creatio promulgata est.

Nexus externi
-------------

* Principatuum Moldaviae et Walachiae tabula geographica generalis ex autographis castrametatorum Russicorum ad normam novissimarum observationum astronomicarum concinnata nunc infinem in illis regionibus habitarum сonscripta a I.F. Schmidio

|  |  |
| --- | --- |
|  | **Situs geographici et historici:** |
**Görres-Gymnasium** est gymnasium litterarum Confluentibus situm. Nomine *Gymnasium Confluentinum* anno 1582 a Societate Iesu conditum, Iacobo III, electore principe, Augustae Treverorum optante, omnes scholas Confluentium vetustate superat. Hodie sescenti fere discipuli a quinquaginta quinque praeceptoribus erudiuntur, praecipue studio litterarum Latinarum et Graecarum.

Historia
--------

Schola adhuc variis nominibus appellatur; dum bella Napoleonica gerebantur, Francogallica erat. Napoleone autem devicto, renovationes a re publica Borussiae factae ad gymnasium, usque ad nostram aetatem, graviter valuerunt. Illo tempore Iosephus Görres praeceptor principalis erat, ex quo gymnasium hodiernum nomen habet. Anno 1894 novum in aedificium modo perfectum translata est schola propterea, quod prius ardore confectum magistratus parum spatium habere censuerunt. Quod antiquius aedificium hodie est curia Confluentium.

Species
-------

Discipuli tam musicae ac philosophiae naturali quam litteris Graecis Latinisque sedulius student, quod signo scholae facile cognosci potest: arbor septem ramis insignis septem artes liberales refert, cui est haec sententia addita: "Görres: eruditio praevalet totam vitam."

HaMa
----

HaMa (id est *Hallen Masters*) certamen est pediludii sollemne sex inter turmas huius gymnasii factum. Quae sunt duae ex discipulis primae maioris, singulae ex discipulis primae minoris, secundae maioris, secundae minoris, una ex praeceptoribus. Saltatrices ovantes quoque inter se de victoria decertant, quarum optimis arbitri, bene de salute gymnasii meriti praeceptores, praemia attribuunt. HaMam, ut fiat geniale festum, "Tor-Team" (id est portae manus?) praeparat et mirificum spectaculum excogitat, quo spectatores, dum initium certaminis factum sit, calefiunt.

Notae
-----

1. ↑  De historia scholae.
2. ↑  Quidam situs interretialis.
Wikidata Engden
Res apud Vicidata repertae:
*Civitas*: Germania  
*Locus*: 52°23′59″N 7°10′59″E  
*Numerus incolarum*: 416  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Circulus in Comitatu Binethensi, Schüttorf  

**Geographia**

*Superficies*: 44.3 chiliometrum quadratum  

**Tabula aut despectus**

Engden: situsEngden: situs
Engden cum ecclesia Sancti Antonii
**Engden** est commune in Saxonia Inferiore situm atque pars Circuli in Comitatu Binethensis. Engden est praeterea pars communis generalis Schüttorf. Ad commune etiam vicus Drievorden pertinet.

Historia
--------

Anno 1370 Engden, anno 1138 Drievorden primo in actis descriptum est. Regio usque ad annum 1753 ad comitatum Binethensem pertinuit, cum Friedericus Carolus comes eam cum toto comitatu Electori Hannoverae pigno dedit. Ab anno 1806 regio ad Magnum Ducatum Montensem pertinuit. Napoleone imperatore victo Engden pars Regni Hannoverani fuit. Regnum Hannoveranum autem anno 1866 a Borussia occupatum est. Anno 1885 Circulus in Comitatu Binethensi conditus est, cuius caput tum Benthemia erat et ad quem Engden ad hunc diem pertinet. Ab anno 1946 Circulus Binethensis pars Saxoniae Inferioris est. Numerus incolarum tum multis hominibus auctus est, qui e Germania Orientali fugati erant. Anno 1974 Engden cum aliis communibus se ad commune generale Schüttorf coniunxit atque vicum Drievorden ad se adiunxit. Anno 2001 Gerhardus Theißing primo magister civium electus est et adhuc manet.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Engden** spectant. |

* www.schuettorf.de - Pagina communis generalis

Notae
-----

1. ↑  www.schuettorf.de
Wikidata Gökay Akbulut
Res apud Vicidata repertae:Gökay Akbulut: imagoGökay Akbulut: imago
*Nativitas*: 16 Novembris 1982; Pınarbaşı  
*Patria*: Turcia, Germania  

**Officium**

*Officium*: legatus Dietae Foederalis Germaniae, Substitute member of the Parliamentary Assembly of the Council of Europe, legatus Dietae Foederalis Germaniae  
*Munus*: politicus  

**Consociatio**

*Factio*: Sinistra  

**Gökay Akbulut** (nata die 16 Novembris 1982 in Pınarbaşı/Turcia) rerum politicarum perita Germanica factionis Sinistrae est.

Origines
--------

Familiares eius Curdae Alevites sunt.

Iuventus et munus
-----------------

Akbulut ab anno 1990 in Germania vivit. Annis 2003 - 2008 apud Universitatem Ruperto-Carolam Heidelbergensem sociologiae, rebus politicis et iuri publico studebat et magistrae gradum adepta est. Tum apud Institutum Rosa Luxemburg docuit. Anno 2017 legata ad Dietam Foederalem Germaniae est.

Nexus externi
-------------

* Paginapersonalis
* Biographia apud Situm interretialem Dietae Foederalis Germaniae
Wikidata Andreas Bajuk
Res apud Vicidata repertae:Andreas Bajuk: imagoAndreas Bajuk: imago
*Nativitas*: 18 Octobris 1943; Labacum  
*Obitus*: 16 Augusti 2011; Labacum  
*Patria*: Slovenia, Argentina  

**Officium**

*Officium*: Prime Minister of Slovenia, Slovenian finance minister  
*Munus*: oeconomus, politicus  

**Consociatio**

*Factio*: New Slovenia  

**Memoria**

*Sepultura*: Žale Central Cemetery  

**Andreas**, vulgo *Andrej* **Bajuk** (Labaci natus die 18 Octobris 1943; ibidem die 16 Augusti 2011 mortuus) fuit politicus Sloveniae. In Argentina ab anno fere 1948 educatus, alumnus fuit universitatis Nationalis de Cuyo universitatumque Chicaginiensis et Californiensis Berkeleiae ubi gradum doctoratus ascendit. Professor apud almam matrem Argentinensem meruit, sed ab anno 1976, Argentina sub regimine militari iacente, Vasingtoniae operam dedit atque ab anno 1994 Lutetiae. In Sloveniam anno fere 1999 rediit. Ibi primus minister breviter a die 7 Iunii 2000 ad 30 Novembris eiusdem anni, minister a vectigalibus a die 3 Decembris 2004 usque in annum 2008 meruit.

Bibliographia
-------------

* Denis Sarkić, "Andrej Bajuk: Tisti politik, ki je vodil prvo pravo desničarsko vlado" in *Mladina* (20 Februarii 2004)

Primi ministri Sloveniae

|  |  |
| --- | --- |
|  |  |
| Aloisius Peterle 1990 • Ioannes Drnovšek 1992 • Andreas Bajuk 2000 • Ioannes Drnovšek 2000 • Antonius Rop 2002 • Ioannes Janša 2004 • Borut Pahor 2008 • Ioannes Janša 2012 • Alenka Bratušek 2013 • Miroslaus Cerar 2014 • Marianus Šarec 2018 • Ioannes Janša 2020 • Robertus Golob 2022
*Opus geopoliticum • Porta Unionis Europaeae • Gubernatores civitatum Europaearum hodiernarum**Capsae cognatae:* Gubernatores civitatum sociarum Unionis Europaeae • Praesides Sloveniae • Ministri rerum externarum Slovenici • Ministri munitionis Slovenici |
|  |


Ministri vectigalium Slovenici

|  |  |
| --- | --- |
|  |  |
| Marcus Kranjec • Dušan Šešok • Janez Kopač • Mitja Gaspari • Zvonko Ivanušič • Antonius Rop • Dušan Mramor • Andreas Bajuk • Franciscus Križanič • Uroš Čufer • Dušan Mramor • Matthaea Vraničar Erman futura |
|  |
Prioratus de Gravilla, nunc abbatus de Gravilla
Prioratus de Cotelleria, in Bazougers, Francia
**Prioratus**, rarius **prioria**, est monasterium a priore rectum.

Dominicani, Augustiniani, Cartusiani, Carmelitae, Servitae, ac Fratres Misericordiae monasteria sua prioratus appellant.

Benedictini cum Premonstratensibus ex eis prognatis atque ordines militares inter prioratus *conventuales* et *simplices* (seu *oboedientiarios*) distinguunt. Prioratus conventuales sunt illae domus sui iuris quae nullos habent abbates, quia numerus canonicus duodecim monachorum non attactus est, aut alia de causa. Congregationi Clunicacensi erant multi prioratus conventuales. Etiam multi prioratus in Germania et Italia Medio Aevo erant, et in Anglia omnia monasteria ad ecclesias cathedrales iuncta *prioratus cathedrales* appellabantur. Fere omnia monasteria Congregationis Sancti Mauri Francicae (quae saeculis XVII et XVIII floruit) prioratus dicebantur.

Prioratus simplices vel oboedientiarii sunt dependentiae abbatiarum. Superior eorum, in omnibus abbati subiectus, prior simplex vel oboedientiarius appellatur.

Index prioratuum
----------------

* Prioratus Pionae

Nexus interni
-------------

* Prior
* Monasterium
* Abbatia
* Conventus
* Coenobium
* Claustrum
* Vita monastica

Notae
-----

1. ↑  *Dictionary of Medieval Latin from British Sources*, s.vv. "prioratus."
2. ↑  *Dictionary of Medieval Latin from British Sources*, s.vv. "prioria."

* Magna pars huius paginae est conversio commentarii externi qui nunc in dominio publico (*public domain*) iacet: Priory in *The Catholic Encyclopedia: an international work of reference* (Novi Eboraci: Appleton, 1907–1914) **(Anglice)**
Wikidata Andreas Boltz
Res apud Vicidata repertae:Andreas Boltz: imagoAndreas Boltz: imago
*Nativitas*: 13 Iulii 1964; Herbipolis  
*Patria*: Germania  

**Officium**

*Munus*: Organista, musicographus, Concentus magister, choir director  

**Andreas Boltz** (Theodisce: *Andreas Boltz*; natus Herbipolite in urbe Bavarica anno 1964) est musicus cui modulatio atque inventio musicae (imprimis musicae sacrae) in muneribus suis sunt.

Vita
----

Andreas Boltz universitate Wirceburgi musicae sacrae Catholicae studuit. Anno 1989, diploma musicale A et diploma educandi musicae artis percepit. Anno 1992, ei diploma excellens pro tractatione organi tributum est, postquam in classe extraordinaria Guntherii Kaunzingeris studuit.

Alii praeceptores Fridericus ter Wey (chori vocalis ductus), Danielus Roth, Franciscus Renet, Guido Bovet, et Ioannes Laukvik (organum), Glenus Wilson (harpsicordum), Curtius Suttner (vocis formandae ratio), et Zsolt Gardonyi (musicae inventio) fuerunt.

Ab anno 1989 usque ad 1993, Boltz adiutor symphoniacorum magistri in aedibus Domini cathedralibus Wirceburgi fuit. Ex eo tempore usque ad 2011 fuit cantor ecclesiasticus superregionalis pro episcopatu Moguntino in Darmstadio. In musicae sacrae instituto Moguntiaci et organi tractationem et chori vocalis ductum docet.

Anno 1995, Concentus Darmstadii ab eo conditus est.

Ab anno 2011 symphoniacorum magister in Ecclesia Cathedralis Sancti Bartholomaei ad Francofurtum ad Moenum est.

Nexus externi
-------------

* Concentus Darmstadii
Wikidata Theano Photiu
Res apud Vicidata repertae:Theano Photiu: imagoTheano Photiu: imago
*Nativitas*: 10 Maii 1946; Athenae  
*Patria*: Graecia  

**Officium**

*Officium*: member of the Hellenic Parliament, member of the Hellenic Parliament  
*Munus*: professor, architectus, politicus  
*Patronus*: National Technical University of Athens, Universitas Thessalonicensis
**Consociatio**

*Factio*: SYRIZA  

Theano Photiu
**Theano Basilii filia Photiu**, Neograece Θεανώ Βασιλείου Φωτίου (Athenis nata die 10 Maii 1946) est architecta et politica Graeca, a die 27 Ianuarii 2015 ministra vicaria mutualitatis socialis. Architecturae apud universitatem Nationalem Technicam Athenarum, geographiae urbanae apud Universitatem Parisiensem X studuit. Professor est apud almam matrem Atheniensem. Aedificia designavit universitatem technicam Cretensem Cydoniae et facultatis humanitatum universitatis Cretensis Rhithymnae. 

Sodalis factionis Graecorum liberorum, legata est anno 2012 ad parlamentum Graecum pro circulo Atheniensi B.

Scripta
-------

* Theano Fotiou, Aleka Monemvasitou, Maria Kafritsa, Agni Papaloannou, "Lavrion Technological Cultural Park: 1992-2010. Re-using the Past in Order to Design the Present" in Dimitra Babalis, ed. *Chronocity: Sensitive Interventions in Historic Environment* (Florentiae: Alinea, 2011. ISBN 978-88-6055-618-9) p. 27 ff. (paginae selectae apud *Google Books*)

Nexus externi
-------------

* Vita apud Parlamentum Graecum
Collocatio regionum Tagalog loquentium in Philippinis. Colores quattuor zonas dialectorum significant: zonas septentrionalem, mediam, meridianam, et Marinduque. Maior pars incolarum in Camarines Norte et Camarines Sur Bikol ut prima lingua loquuntur, sed his provinciis tamen sunt minores partes magni momenti. Praeterea, Tagalog pro lingua secunda per civitatem est.
Baybayin, traditionale scriptum Tagalicum.
**Lingua Tagalica** vel **Sermo Tagalicus** vulgo **Tagalog** (IPA [tɐˈɡaːloɡ]) est lingua Austronesia in usu ut lingua prima inter quartam partem incolarum Philippinarum et lingua secunda inter maiorem partem. Eius forma solita, *Philippinica* rite appellata, est lingua nationalis et una ex binis linguis publicis Philippinarum, quarum alia est Anglica Philippinica. Pertinet ad alias linguas Philippinarum, inter quas linguae Bikol et Ilocana, linguae Visayanae, et lingua Kapampangan, ac longinquius ad Formosanam, Indonesianam, Havaianam, Malagasiensem,
et alias linguas Austronesias.

Loquentes Tagalog in aliis regionibus Philippinarum et per orbem terrarum inveniuntur, quamquam eius usus plerumque in communicatione inter greges ethnicos in Philippinis circumscribitur. 

Anno 2010, Ministerium Census Civitatum Foederatarum, ex datis anno 2007 collectis, nuntiavit Tagalog in Civitatibus Foederatis esse quartam a maxima linguam domesticam ad usum spectantem, inter paene 1.5 milliones loquentium, post Hispanicam et Creolam Hispanicam, Francicam (Patois, Cajun, et Creola non exceptis), et Mandarinicam. Tagalog fuit tertia a maxima lingua in regionibus statisticis metropolitanis, post Hispanicam et Mandarinicam, sed ante Francicam.

Nexus interni
-------------

* Abecedarium Abakada
* Abecedarium Philippinarum
* Lingua Philippinica
* Orthographia Philippinarum
* Tagalog Vetus

Notae
-----

1. ↑  Philippine Census, 2000. Table 11. Household Population by Ethnicity, Sex and Region: 2000
2. ↑  Gonzales 1998.
3. ↑  Lewis, Simons, et Fennig 2014.
4. ↑  "Language Use in the United States: 2007" (PDF). United States .

Bibliographia
-------------

* Cervo, Norlito Ison. 1982. *Another look at Tagalog.* Praefatio Ponciano B. P. Pineda; artifices Jose R. Guadalupe, Jr. et al. Cubao, Quezon City: Manlapaz Publishing Company.
* Gonzales, A. 1998. Language planning situation in the Philippines. *Journal of Multilingual and Multicultural Development* 19(5):487-525.
* Lewis, M. P. G. F. Simons, et C. D. Fennig. 2014. Tagalog. *Ethnologue: Languages of the World.*
* Wolff, John U. cum Ma. Theresa C. Centeno et Der-Hwa V. Rau. 1991. *Pilipino through self-instruction.* Ithacae Novi Eboraci: Cornell University, Southeast Asia Program.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **linguam Tagalog** spectant. |

* Dictionarium Tagalog, tagalog.pinoydictionary.com
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

|  |  |
| --- | --- |
|  | **Haec commentatio vicificanda est ut rationibus qualitatis propositis obtemperet.**Quapropter rogamus ut corrigas, praecipue introductionem, formam, nexusque extra et intra Vicipaediam. |

**The Time That Remains** (scilicet "Tempus quod manet") pellicula est anni 2009 a moderatore Palaestinensi Elia Suleiman docta.

Synopsis
--------

Pellicula de familiae Palaestinensis historia agitur ab anno 1948 in Nazareth habitans. Elia Suleiman (Sibi ipso interpretans) in aereo ad Iudaeam pervenit ascenditque in carrum taxi de iudaeo conductum. Inter iter furiosa procella erumpit et taxista, qui loci nesciens aberrat, constitit. Suleimani mens in reminiscentias concidit et nexus inter Palaestinam et Iudaeam per quattuor eventus inter se consequentes sine proximi cognitione.

**Pars prima** agitur in arabo-iudaeo bello anni 1948. Avus Eliae Suleimani, magister urbis Nazareth, urbis deditionem subnotat duris condicionibus, Fuad Suleiman, pater Eliae, miles est inter rebelles palaestini, denuntiatur de commilitonibus iudaeo exercitui, deinde sanguine percussitur iudaeis militibus donec mortuus creditus est.

**Secunda pars** agitur anno 1970. (Telenuntia de morte Nasser loquuntur). Elia puerulus est, ad iudaeam scholam disciplinam discit et compellatur de praeside quia textum scripsit quo de inclinatione Civitatum Foederatarum Americae loquitur ad colonias deducendas; Fuad Suleiman phantasiosa programmata de re publica loquentes auscultat de domi vicino, nocte ad piscatum it amico suo, mater epistulas commutat familiaribus in Iordania profugis, dum pater in periculo est servandi conatu camionis ductorem in autocinetorum concursu. 

**Pars tertia** agitur 1980 circiter; Elia est iuvenis homo taciens et vivens in familia adhuc qua vivebant decem anni ante et libidinosos frequentat amicos de puellis loquentes. Pater, chirurgico interventu subpositus, iuxta mortem est, mater scribendum familiaribus prosequitur exulibus Iordania; in familia vivit avuncula Olga quae in memoria deficere incipit; publicus vigil familiae amicus denuntiatus Eliae connuntiat abandonandi debito urbem in 24 horis.

**Pars ultima**, diebus nostris ducta, regista domum revertit ad matrem infirmam curandam, in nosocomio aegrotans; Nazareth mores commutavit : duo amici Eliae videtur non intelligere novos. Iuvenes eorum vice videtur iudeaorum conspectus rationes non intelligere. Pellicula concludit imagine Eliae murum transcendentis de iudaeorum vigilantium custodia positum ne palaestini ineant.

Nexus externi
-------------

* My movies
**Land Curaçao  
Pais Kòrsou**| 

|  |  |
| --- | --- |
| Curacense vexillum | Curacense insigne |
| (Vexillum) | (Insigne) |

 |
| Hymnus nationalis: *Himno di Kòrsou* |
| Situs insulae Curacensis |
| **Lingua** | Batavica et Papiamentice |
| **Gentilitium** | Curacensis-e |
| **Caput** | Gulielmopolis |
| **Rex** | Gulielmus Alexander |
| **Gubernator** | Fridericus Goedgedrag |
| **Primus Minister** | Ivar Asjes |
| **Potestas legisfera** | Status Curacenses (Batavice; *Staten van Curaçao*) |
| **Area** - Totalis  - % aqua | omnium  444 km²  |
| **Numerus incolarum** - Totalis (2004) - Spissitudo incolarum | omnium  142 180 319/km² |
| **Autonomia**: | intra Regnum Nederlandiae10 Octobris 2010 |
| **Nummus** | Florenus Antillarum Nederlandensium (Batave; *Antilliaanse gulden*) |
| **Zona horaria** | UTC -4 |
| **Interretis dominium** | .an adhuc in usu  .cw assignatum sed haud adhuc activatum |
| **Praefixum telephonicum** | 599-9 |

Batavica architectura iuxta Gulielmopolitanum portum.
**Insula Curacensis** aut **Curacium** (Batave; *Curaçao* et Papiamentice; *Kòrsou*), insula in Meridionali Mari Caribico est, iuxta Venetiolanum litus. **Natio Curacensis** (Batave; *Land Curaçao* et Papiamentice; *Pais Kòrsou*), praecipuam insulam praeter parvam, desertam insulam Parvam Curacensem (Batave; *Klein Curaçao* et Papiamentice; *Klein Kòrsou*) includens, Regnum Nederlandiae natio constituens est. Eius caput Gulielmopolis (Batave et Papiamentice; *Willemstad*) .

Curacensis maxima et cum maximo incolarum numero trium insularum ABC (quae sunt Aruba, Bonus Aër et Curacensis) Antillarum Minorum, speciatim Antillarum Adversus Ventum. 444 chiliometrorum quadratorum lata est. E Kalendis Ianuariis 2009 141 766 incolarum habet.

Ante 10 Octobris 2010, ubi Antillae Nederlandenses dissolutae sunt, Curacensis velut Territorium Insulare Curacense (Batave; *Eilandgebied Curaçao*, Papiamentice; *Teritorio Insular di Kòrsou*), unum quinque territoriorum insularium antiquarum Antillarum Nederlandensium administrabatur. Codices nationis ISO 3166-1 alpha-3 CUW et ISO 3166-1 alpha-2 CW Curacensi assignati sunt, sed dominium interretiale ccTLD .cw adhuc in usu non est.

Notae
-----

1. ↑  "Dioecesis" e *The Hierarchy of the Catholic Church* (situs a Davide M. Cheney elaboratus) **(Anglice)**
2. ↑  "Dioecesis" e *The Hierarchy of the Catholic Church* (situs a Davide M. Cheney elaboratus) **(Anglice)**
Wikidata Andreas Auria
Res apud Vicidata repertae:Andreas Auria: imagoAndreas Auria: imagoAndreas Auria: subscriptioAndreas Auria: subscriptio
*Nativitas*: 30 Novembris 1466; Unelia  
*Obitus*: 25 Novembris 1560; Genua  
*Patria*: Respublica Genuensis  

**Officium**

*Munus*: condottiero, politicus, Miles  

**Familia**

*Familia*: Auriarum familia
**Memoria**

*Laurae*: Ordinis Velleris Aurei eques, Knight in the Order of the Holy Sepulchre  
*Sepultura*: San Matteo  

**Insignia heraldica**

Andreas Auria: insigneAndreas Auria: insigne
Princeps Melphitanis Caroli V. Augusti classis imperator
**Andreas Auria** (Italice *Andrea Doria*) (Unelia 30 Novembris 1466 – Genua 25 Novembris 1560) fuit classis imperator Genuensis. Contra imperium Ottomanicum in magnis proeliis navalibus pugnavit et Patras reconquistavit inter 1530 atque 1541. Deinde pro imperatore Carolo V classes Sacri Romani Imperii duxit. Multae naves italicae huius nomine appellatae sunt.

Fortuna
-------

Angelus Bronzinus pictor Italicus tabulam Andreae Auriae, effinctus ut Neptunus deus maris, inter annibus 1540-1550 circa pinxit.

Nexus interni
-------------

* Auriarum familia
* Res publica Genuensis
* 2175 Andrea Doria
* Andreas Auria (navis)

Nota
----

1. ↑   CAMENA

Bibliographia
-------------

* Petrus Angelus Campodonicus, *Andrea Doria*, Genuae, Tormena, 1997.

* Angelus Aloysius Fiorita, *Andrea Doria, I Grandi Liguri*, Ceretti, 1950.

* Franciscus Dominicus Guerrazzi, *Vita di Andrea Doria*, Guigoni, 1864.

* Philippus Gosse, *Storia della pirateria*, Bononiae, Odoya, 2008.

* Paulus Lingua, *Andrea Doria*, Genuae, Fratelli Frilli, 2006.

* Marius Granata, *L'ammiraglio della Superba*, SAIE, 1955.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Andream Auriam** spectant. |
|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

**Atropinum**| Cognitores |
| --- |
| *ChemSpider* | 10194105 |
| PubChem | 174174 |
| DrugBank | DB00572 |
| Natura chemica |
| Atropinum |
| D-Atropinum |
| Formula summarum | C17H23NO3 |
| Massa molaris | 289.369 g/mol |
| Natura pharmacologica |
| Codex ATC | A03BA01 (WHO)S01FA01 (WHO) |
| Semivita biologica | 2 horae |
| Metabolismus | 15%-50% non mutatum |
| Excretio | renibus |
| Ad usum therapeuticum |
| Applicatio | per os, i.v. i.m.rectaliter |
| MedlinePlus | a6682487[*nexus deficit*] **(Anglice)** |

**Atropinum** est medicamentum pharmaceuticum contra virtutes gasorum irritantium atque intoxicatione pesticidiis. Interdum in anaesthesia contra bradycardiam (pulsum tardum) vel hypersalivationem adhibetur.

Locus effectuum principalium in systemate nervoso autonomico exerceat, quo receptoriis muscarinicis occurat. Ii atropini effectus *anticholinergici* vocatur. Notus est dilatatio pupillae.

Natura Atropini
---------------

### Natura chemica

Nomen IUPAC est 8-methyl-8-azabicyclo[3.2.1]oct-3-ilo) 3-hydodroxy-2-phenylpropanoatum, massa molaris sua 289.369 g/mol.

* TropanumTropanum
* EsterEster
* BenzenumBenzenum

### Natura pharmacologica

Atropinum est medicamentum cum virtutibus anticholinergicis. Codices ATC sunt A03BA01 (WHO) atque S01FA01 (WHO).

### Doses

Dosis diurna definita (DDD) est 1.5 mg per die p.o.

Notae
-----

1. ↑  Systema classificationis Anatomicum Therapeuticum Chemicumque, cap. A03BA cum Atropini referentia

Nexus interni
-------------

* Atropa belladonna
* Pupilla
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Wikidata Hialtius Thordi filius
Res apud Vicidata repertae:
*Nativitas*: 1. millennium;   

**Hialtius Thordi filius** (Islandice: *Hjalti Þórðarson*) fuit colonus Islandiae. Secundum Landnamam "Fiordum Paeninsulae consilio Kolbeinis" insidit, cui Kolbein Saemundi filius intimam partem vallis dedit, quae hodie Vallis Hialtae appellatur. Hialtius Hofe habitavit.

Eius filii dicti sunt convivium funeralis adeo frequens habuisse ut 1200 hospites ibi convenerent. Illi et Landnama, cum visi essent in Fiordum Gadorum ientes, tam regie ornati sunt, ut spectatores se aesires aspexisse crederent.

Hialtii nepos Thorbiorn Hamus fuit, qui Grettim Fortem Asmundi filium necavit.

Notae
-----

1. ↑  *Edda* Snorronis Sturlaei, vol. III, Hafniae, 1880–87, p. 321.
2. 1 2  Landnama *(Islandice)*
|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

 -3 (maxdubium) *Latinitas huius rei maxime dubia est. Corrige si potes. Vide {{latinitas}}.*

**Traumatologia** (a Graeco *trauma* 'vulnus') in medicina est studium vulnerum damnorumque effectorum a calamitate violentiave vel chirurgia remedioque tractatio. Traumatologia est disciplina medica quae saepe sub chirurgiae summatu inveniri potest at in civitatibus enim sine chirurgiae traumae artificio saepissime chirurgiae orthopaedicae adiuncta. Traumatologia interdum *chirurgia temeritatis* dicitur.

Disciplinae Traumatologiarum
----------------------------

Disciplinae traumatologiarum complectitur traumatologiam medicam et traumatologiam psychologicam (psychotraumatologia). Traumatologia medica definiri potest quatenus studium sollerte in curatione vulnerium iniuriarumque efficiuntur ab violentia aut accidentibus generatim. Haec species traumatologiae plurimas dat formulas chirurgias et therapias physicales futuras quas aeger eget ut reparet damnum et probe recuperat.

Fracturae osseae
----------------

Fractura ossea est continuationis interruptio ossis et viribus externis et internis conversionibus metabolismi ossis. Homines scilicet quibusdam fracturis crebriter, ut fractura humeri proximalis vel radii distalis vel femoris proximalis velut fracturis malleolaribus, in tractationem chirurgicam implicantur, vi externa causa. Effectu interno (per exemplum osteoporosi seu tumori ossis) aliis locis fracturā corpus vulneretur.

* Fractura umeri proximalis.Fractura umeri proximalis.
* Fractura radii distalis, hic loco typico (fractura Colles).Fractura radii distalis, hic *loco typico* (fractura Colles).
* Fractura femoris proximalis.Fractura femoris proximalis.
* Classificatio Danis-Weber fracturarum malleolarium.Classificatio *Danis-Weber* fracturarum malleolarium.
* Fractura columnae vertebralis (L1/2).Fractura columnae vertebralis (L1/2).

Nexus interni
-------------

* Trauma grave

Notae
-----

1. ↑  Schnyder U, Bryant RA, Ehlers A, Foa EB, Hasan A, Mwiti G, Kristensen CH, Neuner F, Oe M, Yule W (2016). "Culture-sensitive psychotraumatology". *Eur J Psychotraumatol* **7**: 10.3402/ejpt.v7.31179

Nexus externi
-------------

* Commentarius de Traumatologia ex situ medicinenet.com
*Kaisersaal*, oecus maxime historicus Erfordiensis **Atrium imperiale** (Theodisce: *Kaisersaal*) aedificium historicum maximi momenti media in urbe Erfordiae est. Situm est in via Futterstraße, quae pars pristinae Viae Regiae est.

Historia
--------

Atrium hoc quasi oecus sollemnitatum officialium faciendarum est; in genere Historismi constructum est. Matroneis, ornamentis, lacunaribus picturae plenis theatrum aulamve ballationum nobilium aspectu aequat. Talia et Ioanni Georgio Sommer, ballationum moderatori Lipsiensi cuidam, in animo erant, cum anno 1714 Erfordiam peteret. In fundamentis antiquis aulam saltatoriam scholasticis Erfordiensibus erigi iussit, ubi darentur spectacula theatralia, musica, ballatoria, festiva.

Quando ibidem prima vice versio in prosa operis dramatici praetitulati *Don Carlos* recitaretur, Fridericus Schiller auctor ipse adfuit. Hoc factum est die 21 Septembris 1791. Etiam histriones Vimarienses persaepe in scaenis sese produxerunt. Cum anno 1808 Napoleo Bonaparte tyrannus principes congredi iuberet, spectacula culturalia oblectaminis causa hic facta sunt quoque. Franciscus Iosephus Talma, membrum quodpiam Comoediae Francogallicae catervae, quae dicitur, vere inflammatus erat nobilibus permultis praesentibus, ut postea est confessus. Propter Napoleonem Bonaparte et Alexandrum I imperatorem Russiae, qui atria frequentaverant, locus nomen duxit "oeci imperialis"; tamen de ista interpretatione sunt qui dubitent quoque. Alii artifices qui hic auditorium captabant erant e.g. Clara Wieck et Nicolaus Paganini.

Democratiae socialis incubator
------------------------------

Atrium imperiale etiam locus peregrinationis omnibus Democratiae socialis fautoribus sit: Augusto Bebel et Gulielmo Liebknecht praesentibus Programma factionis citatae novum ab Eduardo Bernstein et Carolo Kautsky elaboratum anno 1891 acceptum est. Successit sic dicto Programmati Gothensi anno 1875 confecto.

Nexus externi
-------------


|  |  |
| --- | --- |
|  | Lege Αὐτοκρατορικὸν δῶμα (Ἐρφούρτη) ("Atrium imperiale (Erfordia)") apud Vicipaediam lingua Graeca antiqua scriptam |

* Situs proprius
* Historica apud *erfurt-web.de*
* Altercationes de tabulis memorialibus olim affixis
Andreas Blunck
**Andreas Blunck** (natus 20 Decembris 1871 vico *Krempe* ad Albim inferiorem, mortuus 12 Aprilis 1933 oppido *Aumühle* apud Hamburgum) vir publicus Germaniae et sodalis Factionis Theodiscae Democraticae (DDP) fuit.

Iuventus et munus
-----------------

Pater eius mercator erat, qui octo liberos habuit.

Familia
-------

Anno 1904 uxorem duxit et ex ea quinque liberos habuit. Postquam maturitatem adeptus est, Blunck ab anno 1900 Berolini iurisprudentiae et Linguae Sinicae studebat. Cum studeret, quaestum suum Stenographicus in Dieta Imperii Germanici et domu legatorum Borussiae studebat. Quod interpres a magistratu rerum externarum imperii recusabatur, ab anno 1894 referendarius iustitiae Hamburgi laboravit. Postquam Ienae doctor iurisprudentiae promotus est, Hamburgi causidicus laboravit. Anno 1913 legatus ex ordine Germaniae in Haitiam fuit. Annis 1913 - 1932 praeses consilii supervisionis societatis Hamburgiensis fuit. Anno 1932 Ictu afficiebatur et se e vita activa recedere coactus est.

Cursu honorum
-------------

Annis 1904 - 1919 legatus senatus terrae Hamburgi fractionis sinistrae erat. Anno 1912 legatus Dietae Imperii Germanici factionis progressivi popularis electus est. Anno 1918 cum aliis factionem DDP condidit. 19 Ianuarii 1919 legatus Consilii Formae Civitatis Constituendae electus est, ad annum 1921 legatus Dietae Imperii iterum erat. 27 Martii 1920 Administer Imperii Iustitiae in consilio ministrorum Müller I nominatus est et hunc honorem non plus quam tres menses tenuit, cum sinistra suffragium dietae imperii perdidit.

Ministri Iustitiae Imperii Germanici

|  |  |
| --- | --- |
|  |  |
| Otto Landsberg (SPD) |
Eugenius Schiffer (DDP) |
Andreas Blunck (DDP) |
Rudolphus Heinze (DVP) |
Eugenius Schiffer (DDP) |
Gustavus Radbruch (SPD) |
Rudolphus Heinze (DVP) |
Gustavus Radbruch (SPD) |
Ericus Emminger (BVP) |
Curtius Joël (nullius factionis) |
Iosephus Frenken (Centrum) |
Ioannes Luther (pro tempore, nullius factionis) |
Gulielmus Marx (Centrum) |
Ioannes Bell (Centrum) |
Anscharius Hergt (DNVP) |
Ericus Koch-Weser (DDP) |
Theodorus de Guérard (Centrum) |
Ioannes Victor Bredt (Factio medii ordinis) |
Curtius Joël (nullius factionis) |
Franciscus Gürtner (nullius factionis, ab anno 1937 NSDAP) |
Franciscus Schlegelberger (NSDAP) |
Otto Georgius Thierack (NSDAP) |
|  |



Consilium Ministrorum Müller I (27 Martii 1920 - 21 Iunii 1920)

|  |  |
| --- | --- |
|  |  |
| Hermannus Müller (SPD) |
Ericus Koch (DDP) |
Adolphus Köster (SPD) |
Andreas Blunck (DDP) |
Carolus Iosephus Wirth (Centrum) |
Robertus Schmidt (SPD) |
Andreas Hermes (Centrum) |
Alexander Schlicke (SPD) |
Otto Geßler (DDP) |
Ioannes Bell (Centrum) |
Gustavus Bauer (SPD) |
Ioannes Giesberts (Centrum) |
Eduardus David (SPD) |
|  |
Wikidata Petra Ernstberger
Res apud Vicidata repertae:Petra Ernstberger: imagoPetra Ernstberger: imago
*Nativitas*: 11 Novembris 1955; Remscheidium  
*Patria*: Germania  

**Officium**

*Officium*: legatus Dietae Foederalis Germaniae, legatus Dietae Foederalis Germaniae, legatus Dietae Foederalis Germaniae, legatus Dietae Foederalis Germaniae, legatus Dietae Foederalis Germaniae, legatus Dietae Foederalis Germaniae  
*Munus*: politicus  
*Patronus*: University of Bayreuth
**Consociatio**

*Factio*: Factio socialis democratica Germaniae  
*Religio*: Ecclesia Catholica Romana
**Familia**

*Coniunx*: no value  
*Proles*: unknown value, unknown value  

**Memoria**

*Laurae*: Bavarian Order of Merit, Cross of the Order of Merit of the Federal Republic of Germany  

**Petra Ernstberger** (nata *Petra Rosenberger* die 11 Novembris 1955 Remscheidii) rerum politicarum perita Germanica factionis SPD est.

Iuventus et munus
-----------------

Ernstberger annis 1975 - 1978 apud universitatem Baruthensem studebat, ut magistra scholarum elementariarum fieret. Postquam referendaria operam dedit, anno 1981 secundam probationem accepit. Tum ad annum 1990 magistra fuit et dehinc apud Universitatem Baruthensem docet.

Cursus honorum
--------------

Ernstberger ab anno 1994 legata ad Dietam Foederalis Germaniae est.

Familia
-------

Ernstberger duos liberos habet, sed divortium fecit cum marito.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Petram Ernstberger** spectant. |

* Curriculum vitae apud paginam Dietae Foederalis Germaniae
* Pagina personalis
Leao| Paludes phragmite opertae ad Leao flumen |
| Longitudo | 1345 chm |
|  |  |
| Decursus aquae | 500 m³/s |
| Area systematis | 231 000 chm² |
| Fons | Leao Orientalis et Leao Occidentalis confluentia |
| Ostium | mare Flavum |
| Regio | Leatonia |

**Leao** (Sinice *Liáo*) est unum e maximis fluminibus Sinarum, quod e confluentia Leao Orientalis (*Dun Liao*) et Leao Occidentalis (*Xi Liao*) prope ad confinium trium provinciarum (Jilinensis, Mongoliae Citerioris et Leatoniae) ortum, 1345 fere chiliometra per Leatoniam fluit et in mare Flavum prope Yíngkǒu urbem effunditur. Fluxus inferior paludinosus est. Antea Leao ad ostium adgrediens in ramos dividebatur, sed anno 1958 ramus qui Leao Maior (*Da Liao*) nuncupatur, a systemate aggeribus separatus est; tributarios suos habet et nunc flumen alterum est.

Leaotung paeninsula et sinus Leaotungensis et Leatonia (*Liaoning*) provincia de Leao flumine nomen acceperunt.

Notae
-----

1. ↑  Martinii *Novus Atlas Sinensis* p, 167.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Leao flumen** spectant. |

|  |  |
| --- | --- |
|  | **Situs geographici et historici:** *Locus*: 40°40′9″N 122°8′56″E, 42°58′53″N 123°32′50″E, 40°54′42″N 121°48′42″E • *GeoNames* • Большая российская энциклопедия • Encyclopædia Britannica |